RESPUBLIKANING YANGI OLIY OʻQUV YuRTLARINI TAShKIL QILISh TOʻGʻRISIDA
(decree, 1992-02-28)

Oliy taʼlim tizimini yanada takomillashtirish, yuqori malakali mutaxassislar va ilmiy kadrlar tayyorlashni yaxshilash, shuningdek respublikaning barcha mintaqalarini ular bilan yana ham toʻliqroq va bir tekisda taʼminlash maqsadida: 1. 1992-yilning 15-martidan quyidagi yangi oliy oʻquv yurtlari ochilsin: Nukus davlat dorilfununi qishloq xoʻjalik sohasi fakultetlarining negizida Toshkent davlat dehqonchilik dorilfununining Nukus boʻlimi. Andijon davlat pedagogika instituti negizida Andijon davlat dorilfununi. Toshkent davlat iqtisodiyot dorilfununi Andijon boʻlimining negizida Andijon iqtisodiyot va boshqaruv instituti. Andijon paxtachilik instituti negizida Andijon qishloq xoʻjaligi instituti. F. Xoʻjayev nomli Buxoro davlat pedagogika instituti negizida Buxoro davlat dorilfununi. Toshkent davlat texnika dorilfununining Buxoro boʻlimi. Shu maqsadda Buxoro qurilish texnikumi binolari va inshootlarining bir qismidan foydalanilsin. Toshkent meʼmorchilik-qurilish instituti Jizzax boʻlimi va Toshkent ximiya-texnologiya institutining Jizzax shahridagi umumtexnika fakulteti negizida Jizzax politexnika instituti. H. Olimjon nomli Qarshi davlat pedagogika instituti negizida Qarshi davlat dorilfununi. Toshkent irrigatsiya va qishloq xoʻjaligini mexanizatsiyalash muhandislari instituti Qarshi boʻlimining negizida Qarshi dehqonchilik-iqtisodiyot instituti. Toshkent davlat texnika dorilfununi umumtexnika fakultetining negizida mazkur dorilfununning Qarshi boʻlimi. Nizomiy nomli Toshkent davlat pedagogika institutining boʻlimi negizida Navoiy davlat pedagogika instituti. Buxoro yengil va oziq-ovqat sanoati texnoligiyasi instituti boʻlimining negizida Toshkent davlat texnika dorilfununining kon metallurgiya va energetika yoʻnalishidagi Navoiy boʻlimi. Niyoziy nomli Namangan davlat pedagogika instituti negizida Namangan davlat dorilfununi. Toshkent toʻqimachilik va yengil sanoat instituti Namangan boʻlimining negizida Namangan muhandislik-iqtisodiyot instituti. F. Fulom nomli Sirdaryo davlat pedagogika instituti negizida Guliston davlat dorilfununi. Oybek nomli Termiz davlat pedagogika instituti negizida Termiz davlat dorilfununi. Toshkent avtomobil-yoʻl institutining umumtexnika fakulteti negizida mazkur institutning Termiz boʻlimi. Toshkent elektrotexnika aloqa institutining fakulteti negizida mazkur institutning Termiz boʻlimi. Fargʻona politexnika instituti umumtexnika fakultetining negizida mazkur institutning Qoʻqon boʻlimi. Toshkent davlat texnika dorilfununining oʻquv-ilmiy markazi negizida mazkur dorilfununning asbobsozlik yoʻnalishidagi Fargʻona boʻlimi. V. I. Lenin nomli Urganch davlat pedagogika instituti negizida Urganch davlat dorilfununi. Tugatiladigan Urganch pedagogika bilim yurtining moddiy-texnika negizidan foydalangan holda Toshkent davlat iqtisodiyot dorilfununining Urganch boʻlimi. Tugatiladigan Urganch oʻrta tibbiy xodimlar malakasini oshirish tibbiyot bilim yurtining moddiy-texnika negizidan foydalangan holda 1 Toshkent davlat tibbiyot institutining Urganch boʻlimi. 2. 1992-yilning 15-martidan A. Navoiy nomli Samarqand davlat dorilfununini S. Ayniy nomli tugatilayotgan Samarqand pedagogika instituti bilan birlashtirish toʻgʻrisida Samarqand viloyati hokimining taklifi qabul qilinsin. 3. Oʻzbekiston Respublikasi Prezidenti huzuridagi Vazirlar Mahkamasi ushbu Farmonni roʻyobga chiqarishga doir tashkiliy chora-tadbirlarni koʻzda tutuvchi tegishli qarorni 10 kun muddat ichida tayyorlasin.